
|  |
| --- |
| № исх: 1775-1-3627/14-3 от: 17.05.2023  № вх.1590/ДЗ-110 от: 17.05.2023 |



**Қазақстан Республикасы**

**Парламенті Мәжілісінің**

**депутаттарына**

*2023 жылғы 27 сәуірдегі*

*ДЗ-110 сауалға*

**Құрметті депутаттар!**

Қазақстан Республикасы Оқу-ағарту министрлігі (бұдан әрі – Министрлік) Психологиялық-медициналық-педагогикалық консультацияның (бұдан әрі – ПМПК) қызметіне қатысты мынаны хабарлайды.

ПМПК деректері бойынша 2022 жылы елімізде ерекше білім беру қажеттілігі бар 188 144 бала анықталды (*2021 ж. – 175 082 бала*). Заңнамалық тұрғыдан бір ПМПК ашу нормасы 60 мыңнан 50 мыңға дейін төмендетілді. Қазіргі уақытта ПМПК желісі - 93 бірлік (2022 ж. – 86 ПМПК). 2025 жылға дейін ПМПК желісін 126 бірлікке дейін кеңейту жоспарлануда (қажеттілік – 34 ПМПК).

Жалпы білім беретін мектепке қабылдау «Бастауыш, негізгі орта және жалпы орта білімнің жалпы білім беретін оқу бағдарламаларын іске асыратын білім беру ұйымдарына оқуға қабылдаудың үлгілік қағидаларын бекіту туралы» (бұдан әрі – қабылдау қағидалары) Қазақстан Республикасы Білім және ғылым министрінің 2018 жылғы 12 қазандағы № 564 бұйрығына сәйкес жүзеге асырылады. Балаларды жалпы білім беретін мектепке қабылдау қағидаларына сәйкес олардың даярлық деңгейіне қарамастан білім беру ұйымына қызмет көрсету аумағында тұратын білім алушылардың қолжетімділігін қамтамасыз ете отырып жүзеге асырылады (2-бөлім, 9-тармақ, 11,12).

Сондай-ақ қабылдау қағидаларына сәйкес білім алушының ата-аналары немесе  заңды өкілдері білім беру ұйымдарын білім алушының қалауын, жеке бейімділігі мен ерекшеліктерін ескере отырып және мектеп жарғысында белгіленген рәсім тәртібі мен қабылдау шарттарына сәйкес таңдай алады (қабылдау қағидалары, 1-тарау, 7-тармақ).

**ПМПК қорытындысы ерекше қажеттіліктері бар баланы жалпы білім беретін мектепке қабылдау үшін міндетті шарт болып табылмайды.**

ПМПК қорытындысының болуы ерекше білім беру қажеттілігі бар балаларға жоғары коэффициент көзделген жан басына шаққандағы қаржыландыру шеңберінде қаражат бөлуге кепілдік береді.

«Мектепке дейінгі, бастауыш, негізгі орта, жалпы орта, техникалық және кәсіптік, орта білімнен кейінгі білім беру, мамандандырылған, арнаулы білім, жетім балалар мен ата-анасының қамқорлығынсыз қалған балаларға арналған білім беру ұйымдарында, балаларға және ересектерге қосымша білім беру ұйымдарынының үлгілік қағидаларын бекіту туралы» Қазақстан Республикасы Оқу-ағарту министрінің 2022 жылғы 31 тамыздағы №385 бұйрығына сәйкес (6-қосымша, 94-тармақ) балаларды **ПМПК-ға жіберу** міндетті шарт болып табылмайды және ата-аналарының (заңды өкілдерінің), білім беру, денсаулық сақтау ұйымдарының бастамасы бойынша**ата-аналарының (заңды өкілдерінің) келісімімен ғана жүзеге асырылады.**

Қазақстан Республикасы Денсаулық сақтау министрлігі ұсынған ақпарат бойынша ерте жастағы балалардың ауру түрлерін анықтау бағытындағы шаралар жетілдірілуде. Ерте жастағы ауруларды уақытылы диагностикалаудың маңыздылығын ескере отырып, скринингті ұйымдастыру қағидалары қайта қаралды (ҚР ДCМ-ның 2021 жылғы 28 тамыздағы № ҚР ДСМ-91 бұйрығы). Жаңа қағидада Дүниежүзілік денсаулық сақтау ұйымының ұсынымдарын ескере отырып, балалардың жүйке-психикалық даму шкалаларын өзектендіру жүзеге асырылды; баланы оқыту мәселелеріне педагогтерді уақтылы тарту үшін медициналық ұйымдар мен ПМПК арасындағы өзара іс-қимыл пункттері енгізілді.

Өз кезегінде, Әділет министрлігі ПМПК-ның қызметтік бағытына қатысты өзгерістер енгізу туралы тиісті нормативтік құқықтық актінің жобасын Қазақстан Республикасының заңнамасында белгілген тәртіпте қарастыруға дайын екенін атап өтеміз.

ПМПК - бұл балаларды тексеруді және оларға кеңес беруді, білім алу үшін ерекше білім беру қажеттіліктері мен арнайы жағдайларды бағалауды, білім беру бағдарламасын анықтауды жүзеге асыратын білім беру ұйымы (6-қосымша, 92-тармақ) болып табылады. Балаға ата-анасы таңдаған білім беру ұйымы ПМПК қорытындысында ұсынылған білім беру бағдарламасын білім берудің сапасы мен қолжетімділігін қамтамасыз етудегі арнайы жағдай ретінде ұсынуы тиіс.

Жалпы білім беретін мектептің ПМПК қорытындысының болмауына және/немесе ерекше білім беру қажеттілігі бар баланың білім алуына арнайы жағдайдың жасалмауына байланысты баланы **мектепке қабылдаудан бас тартуы заңсыз болып табылады.**

Білім беру ұйымдарында ерекше білім беру қажеттіліктері бар адамдардың (балалардың) білім алуы үшін арнайы жағдайлар жасау жауапкершілігі білім беру

саласындағы жергілікті атқарушы билік органдарына бекітілген («Білім туралы» Заң, 2-тарау, 6-бап, 2-тармақ, 3) тармақша).

**Министр Ғ. Бейсембаев**

*А.Купаев 742332*